《予长女归叔尚偕往江津作诗送之》
宋代·晁公溯

薛郎吾娇客，昨肯过彭濮。
相从虽云久，一岁如转烛。
外堂忽有虽，归驾行当促。
自称先君子，嗣以病家督。
焉能主烝尝，我祭则受福。
吾诚爱吾女，抚视长不足。
人皆念其子，此事非我独。
敢欺泉下友，已拱宰上木。
论情夫何远，守墓亦所欲。
老夫怀津乡，山好田土沃。
寻穿蜂窠硖，但种鸦铁谷。
先营五亩宅，仗尔今往卜。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。